Държавен вестник, бр. 60, 2012 г., стр. 35

БРОЙ  60	
Д Ъ Р Ж А В Е Н  В Е С Т Н И К 	
СТР.  35  
§ 28. В чл. 80г се правят следните изме­
нения и допълнения:
1. В основния текст думите „Главна ди­
рекция „Криминална полиция“ се заменят 
с „Главна дирекция „Национална полиция“.
2. В т. 1 накрая се поставя запетая и се 
добавя „както и за извършване на дейността 
по опазване на обществения ред и безопас­
ността на движението“.
3. В т. 2 накрая се поставя запетая и се 
добавя „както и за нуждите на дейността по 
опазване на обществения ред и безопасността 
на движението“.
§ 29. В чл. 80д се правят следните изме­
нения:
1. В ал. 1 думите „Главна дирекция „Кри­
минална полиция“ се заменят с „Главна 
дирекция „Национална полиция“.
2. В ал. 2 абревиатурата „ГДКП“ се заменя 
с „ГДНП“.
§ 30. Създават се чл. 80е – 80к:
„Чл. 80е. Дирекция „Специализирани по­
лицейски сили“ е специализирана структура 
на Главна дирекция „Национална полиция“ 
за опазване на обществения ред, охрана на 
масови мероприятия, овладяване на масови 
безредици, противодействие на терористични 
действия, охрана на стратегически и особено 
важни обекти и на дипломатически предста­
вителства.
Чл. 80ж. (1) Органите на дирекция „Спе­
циализирани полицейски сили“:
1. подпомагат органите на главните и 
областните дирекции по опазване на общест­
вения ред;
2. участват в опазването на обществения 
ред при провеждане на масови мероприятия;
3. осъществяват дейности по възстановя­
ване, поддържане и опазване на обществения 
ред при масови безредици;
4. участват в опазването на обществения 
ред при кризи от различен характер;
5. участват в полицейски операции на 
главните и областните дирекции;
6. осъществяват охрана и оперативно 
обезпечаване на стратегически и особено 
важни обекти, както и на дипломатически 
представителства, обекти на МВР и обекти 
на договорен принцип;
7. осъществяват охрана на специални то­
вари, опасни товари и ценни пратки на тери­
торията на страната, когато им е възложено 
със закон или на договорен принцип;
8. съдействат на други държавни органи 
или длъжностни лица, когато противозаконно 
се пречи на тяхната дейност;
9. събират, обработват, използват и пре­
доставят информация, придобита при или по 
повод изпълнение на нормативно определените 
им дейности. 
(2) При осъществяване на дейностите по 
ал. 1 органите на дирекция „Специализирани 
полицейски сили“ имат право:
1. да разполагат сили и средства, да изграж­
дат, използват и снемат инженерно-технически 
съоръжения и други средства за охрана на 
стратегически и особено важни обекти; 
2. да отцепват райони, да ограничават 
временно или да забраняват движението на 
лица и транспортни средства;
3. да ползват или да прекъсват комуника­
ционни връзки в случаите по ал. 1, т. 7 след 
съгласуване с компетентните органи.
(3) Силите и средствата на дирекция „Спе­
циализирани полицейски сили“ се ползват от 
структурите на МВР при условия и по ред, 
определени с акт на министъра на вътреш­
ните работи.
Чл. 80з. (1) Охраната на стратегически и 
особено важни обекти се осъществява със 
системи за физическа защита, които могат 
да включват персонал за физическа защита, 
физически бариери, сигнално-охранителни и 
известителни системи, системи за контрол 
на достъпа и системи за видеонаблюдение, 
охранително осветление, комуникационни 
средства, транспортни средства, служебни 
животни, съответно оборудвани служебни 
помещения и други.
(2) Физически бариери са всички видове 
огради, оградни съоръжения, решетки, ме­
тални или усилени с метал врати, капандури 
и прозорци, укрепващи метални елементи, 
механични заключващи устройства, тунелни 
проходни съоръжения и други.
(3) Оградни съоръжения са всички видове 
врати, заключващи устройства към тях, спи­
ращи, контролиращи и задържащи достъпа 
съоръжения, разположени преди, след и на 
самата ограда неподвижно или задвижвани 
ръчно или автоматично.
(4) Спиращи достъпа съоръжения са под­
вижни и неподвижни, ограничаващи или 
спиращи движението на моторни превозни 
средства или на лица съоръжения по пътя 
им към контролно-пропускателните пункто­
ве с цел улесняване на проверката им, като: 
различни видове бариери, рогатки, парапетни 
ограничители, разположени зигзагообразно 
стоманобетонни блокове, неравности по път­
ната настилка и др.
(5) Контролиращи достъпа съоръжения са 
всички видове биологични, електронни или 
магнитни четящи устройства, кодирани бутон­
ни устройства и други, които при подадена им 
команда деблокират спиращите съоръжения 
или врати. Тези устройства могат и да запаз­
ват информацията за контролирания достъп.
(6) Задържащи достъпа съоръжения са 
съоръженията за възпрепятстване достъпа 
на лица до охранявания обект, които се